
1. BENDROSIOS NUOSTATOS

0. Šis viešosios įstaigos „Indėlių ir investicijų draudimas“ (toliau – IID) Veiklos organizavimo skyriaus (toliau – VOS) Eksperto (Komunikacijos specialisto) (toliau – Ekspertas) pareigybės aprašymas (toliau – Pareigybės aprašymas) nustato Eksperto pareigybei keliamus kvalifikacinius reikalavimus, pavaldumo santykius, tikslą, funkcijas, teises ir pareigas bei atsakomybę.
0. Ekspertas tiesiogiai pavaldus VOS vadovui. 

1. KVALIFIKACINIAI  REIKALAVIMAI

3. Šias pareigas užimantis darbuotojas turi:
3.1. turėti aukštąjį universitetinį arba jam prilygintą socialinių mokslų srities komunikacijos, viešųjų ryšių, žurnalistikos ar rinkodaros krypties išsilavinimą;
3.2. turėti ne mažesnę kaip 2 metų darbo patirtį komunikacijos, viešųjų ryšių ar visuomenės informavimo srityje;
3.3. išmanyti ir mokėti taikyti praktikoje teisės aktus bei IID vidaus teisės aktus, reglamentuojančius visuomenės informavimą, viešosios informacijos rengimą ir sklaidą, asmens duomenų apsaugą, autorių teises ir gretutines teises.
3.4. gerai mokėti lietuvių kalbą, taip pat anglų kalbą ne žemesniu kaip B2 lygiu;
3.5. sklandžiai dėstyti mintis raštu ir žodžiu, gebėti rengti aiškius, tikslius ir skirtingoms auditorijoms pritaikytus tekstus;
3.6. mokėti dirbti „Microsoft Office“ programiniu paketu („Word“, „Excel“, „PowerPoint“, „Outlook“);
3.7. gebėti planuoti ir įgyvendinti komunikacijos veiklas, administruoti komunikacijos kanalus, sisteminti ir analizuoti informaciją bei vertinti komunikacijos rezultatus;
3.8. gebėti savarankiškai planuoti ir organizuoti savo darbą, turėti gerus bendravimo ir bendradarbiavimo įgūdžius, gebėti dirbti komandoje ir efektyviai komunikuoti su skirtingomis auditorijomis;
3.9. mokėti administruoti turinio valdymo sistemas, socialinių tinklų paskyras ir naudotis komunikacijos rezultatų stebėsenos bei analizės priemonėmis.

1. PAREIGYBĖS TIKSLAS

4. Ekspertas, vadovaudamasis Lietuvos Respublikos ir IID vidaus teisės aktais, planuoja ir įgyvendina IID vidinę ir išorinę komunikaciją, organizuoja edukacines veiklas, prisideda prie IID bei indėlių ir įsipareigojimų investuotojams draudimo žinomumo ir pasitikėjimo stiprinimo.

1. PAGRINDINĖS FUNKCIJOS

5. Ekspertas atlieka šias funkcijas:
5.1. planuoja ir įgyvendina IID vidinę ir išorinę komunikaciją, rengia komunikacijos planus ir organizuoja priemones IID bei indėlių ir įsipareigojimų investuotojams draudimo žinomumui didinti;
5.2. rengia, redaguoja ir skelbia informaciją apie IID veiklą, naujienas, pranešimus spaudai, atsakymus žiniasklaidai projektus, pristatymus ir kitą komunikacinę medžiagą , pagal kompetenciją koordinuoja informacijos teikimą žiniasklaidai;
5.3. administruoja IID interneto svetainės, intraneto, socialinių tinklų paskyrų ir kitų komunikacijos kanalų turinį, užtikrina skelbiamos informacijos aktualumą, kokybę ir nuoseklumą bei teikia siūlymus dėl kanalų tobulinimo ir bendradarbiauja su IT vyriausiuoju ekspertu techninio šių kanalų veikimo klausimais.
5.4. stebi ir analizuoja viešojoje erdvėje skelbiamą informaciją apie IID ir jos veiklos sritis, rengia pasiūlymus dėl reagavimo į klaidinančią, netikslią ar kritinę informaciją, koordinuoja atsakymų parengimą ir skelbimą, vertina komunikacijos priemonių rezultatus ir teikia siūlymus dėl jų tobulinimo;
5.5. organizuoja ir koordinuoja IID edukacines bei komunikacines veiklas, mokymus, konferencijas ir kitus išorinius bei vidinius renginius, rengia jiems reikalingą komunikacinę medžiagą;
5.6. vykdo ir tobulina IID vidinę komunikaciją, rengia darbuotojams skirtą informaciją ir užtikrina jos sklaidą, pagal kompetenciją bendradarbiauja su suinteresuotomis šalimis ir kitų valstybių analogiškomis institucijomis;
5.7. rengia, peržiūri ir atnaujina komunikacijos sritį reglamentuojančių IID vidaus teisės aktų ir kitų dokumentų projektus, pagal kompetenciją teikia informaciją IID vadovybei, struktūriniams padaliniams ir kitoms suinteresuotoms šalims;
5.8. rengia komunikacinę medžiagą, reikalingą krizių, reputacijos rizikos ar kitų reikšmingų įvykių komunikacijai, ir pagal IID nustatytą tvarką dalyvauja tokios komunikacijos įgyvendinime;
5.9. vykdo kitus VOS vadovo ir IID direktoriaus pavedimus, susijusius su pareigybės paskirtimi.

1. PAREIGOS IR ATSAKOMYBĖ

6. Ekspertas privalo:
6.1. vykdydamas funkcijas, laikytis įstatymuose, kituose teisės aktuose, vidiniuose dokumentuose nustatytų taisyklių;
6.2. derinti su VOS vadovu ir, kai būtina, kitais kompetentingais IID darbuotojais ar padaliniais komunikacinę informaciją, kurios turinys susijęs su jų veiklos sritimi;
6.3. užtikrinti savo veikloje naudojamų duomenų apsaugą ir konfidencialumą;
6.4. naudoti konfidencialią informaciją tokiu būdu, kad tretieji asmenys neturėtų galimybės su ja susipažinti bei pasinaudoti;
6.5. užtikrinti tinkamą rengiamų dokumentų, atliekamų darbų ir jų rezultatų kokybę bei jų atlikimą nustatytais terminais;
6.6. tvarkyti ir saugoti dokumentus, susijusius su Eksperto veikla, kad būtų užtikrintas pareigybės funkcijų tęstinumas; 
6.7. nedelsdamas informuoti VOS vadovą apie įvykusius arba įtariamus pažeidimus, netikslios ar nepatvirtintos informacijos paskelbimą, asmens duomenų ar konfidencialios informacijos atskleidimo riziką;
6.8. darbo priemones naudoti tik su darbu susijusioms funkcijoms vykdyti, jas tausoti ir saugoti;
7. Ekspertas už netinkamą funkcijų ir pareigų vykdymą atsako Lietuvos Respublikos darbo kodekso ir kitų teisės aktų nustatyta tvarka.

1. TEISĖS

8. Ekspertas turi šias teises:
8.1. turėti tinkamas darbo sąlygas ir priemones;
8.2. gauti iš IID ir jos darbuotojų informaciją bei kitus išteklius, reikalingus savo užduotims ir funkcijoms įvykdyti;
8.3. susipažinti su administracijos sprendimais, susijusiais su jo veikla, vadovaujantis „būtinumo žinoti“ principu ;
8.4. naudotis IID kompiuteriniais tinklais, sukurtomis duomenų bazėmis, kitais informacijos šaltiniais darbo funkcijų vykdymui;
8.5. teikti VOS vadovui pasiūlymus dėl IID komunikacijos, informacijos sklaidos kanalų, edukacinių veiklų ir komunikacijos procesų tobulinimo;
8.6. [bookmark: _Hlk153810091]kelti kvalifikaciją seminaruose, konferencijose, mokymuose ir kituose renginiuose;
8.7. naudotis galiojančių teisės aktų nustatytomis socialinėmis garantijomis, draudimu ir teisėmis;
8.8. naudotis ir kitomis teisėmis, kurios yra numatytos teisės aktuose.

